
Fásítási terv


Mór 4256/3

Fásítási terv




Helyszín: Mór 4256/3 
Ingatlan területe: 0,7568 ha 


Tervezett fásítás területe: ~0,5600 ha 
(hossz~ 350 m, szélesség ~ 6-m -től 16 m-ig) 
Tervezett kivitelezés 2026 ősz 


Cél: 
 a területtel szomszédos belterületi ingatlanok élhetőbbé tétele 
 a Mór városának zöldfelületének növelése 
 a helyi mikroklíma javítása, biodiverzitás növelése 
 a por és a szálló részecskék megszűrése - tisztábbá téve a belterületi levegőt 
 zajvédelem 

Kivitelezési menete: 



2026 őszén erdészeti csemetekertekből beszerzett őshonos erdei fafajok és cserjefajok csemete ültetése. 

Terület előkészítés: 
 szárzúzást („fűnyírást”) követően 1,8 m-es sortáv kitűzése – sorközök gépi szárzúzása így a továbbiakban költséghatékonyan megoldható a fák lombkoronájának záródásáig, 
 70 cm-es tőtávval gödörfúrás sorok kitűzését követően– „ültető gödrök” kialakítása 

A terület előkészítését követően helyi lakosok, iskolák és helyi vállalatok - vállalkozások bevonása a faültetésekbe – aktívan hozzájárulva a helyi közösségek összefogásához - közösségépítéséhez. 

Fásítás tervezett fa, és cserjefajai: 
A fa és cserjefajok kiválasztásakor elsődleges szempont volt, hogy többségében őshonos, jó növekedésű, szárazságtűrő fajokkal tervezett a fásítás kivitelezése. Költséghatékonyság szempontjából előnyösebb erdészeti szaporítóanyag felhasználásával tervezünk. 


Fásítás fő- és mellék fafajai: 
Mezei szil 
Madárcseresznye 
Mezei juhar 
Hegyi juhar 
Virágos kőris 
Barkóca berkenye 
Korai Juhar 
Vadalma 
Csertölgy 
Vadkörte 
Kocsányos tölgy 
Lisztes berkenye 
Kislevelű hárs 
Molyhos tölgy 



Cserjefajok: 
Cserszömörce 
Egybibés galagonya 
Húsos som 
Ostorménfa (ostormén bangita) 
Közönséges fagyal 
Kökény 
Vadrózsa 

A fent leírt cserjefajokból a 81. sz főúttal párhuzamosan egy sor kizárólag cserjékből álló, 2-3 méter magasságra nővő szegélysor kialakításával biztosítjuk a rendezett szegélyképet egyben elkerülve a növekvő fák ágainak útszelvénybe lógását. 
A fásítás fő fafajainak a főúttal párhuzamos sorokba ültetése a fák megfelelő fejlődését biztosító költséghatékony gépi sorközápolást (várhatóan 3-4 évig szükséges) teszi lehetővé. Sorápolás nem szükséges, a gyep biztosít árnyékot, védelmet az ültetett növényeknek. 
Pontos szaporítóanyag szükséglet számítás fafajszinten, illetve az ültetés technológiai sora, valamint a költségkalkuláció a fásítási terv elfogadását követően kerül pontos kidolgozásra. 
Előzetes információk alapján a területen nincs közmű. 


Összességében elmondható, hogy a terület szaporító anyag szükséglete 60 % főfafajjal, 25 % mellék fafajjal és 15 % cserjefajjal tervezhető. 

A teljes területre szaporító anyag szükséglet megközelítőleg: 
 4700 db/főfafaj, 
 2000 db/mellékfafaj 
 1100 db/cserjefaj 

Erdészeti szaporítóanyag darabára fajtól függően – 80 - 600 Ft között alakul jelen piaci körülmények között. 



7800 db ültetőgödör kézi motoros gödörfúróval ~100-150 ft/gödör elsősorban a talajviszonyoktól függően. 

A Fásítási Tervet a móri Városvédő Egyesület felkérésére készítettem. 


Pusztavám, 2026-06-03. 


Lakiné Kovács Antónia 
okleveles erdőmérnök, növényvédelmi szakmérnök

